Rjukan Rockfestival

Rjukan Rockfestival, de siste årene også kjent under navnet RjukanRock, var en gitarbasert rockfestival som ble arrangert årlig, andre helgen i juni på Rjukan i Telemark fra 2000 til 2018. 

Rjukan Rockfestival ble første gang arrangert i 2000 med deLillos som hovedattraksjon, og festivalen vokste gradvis med både nasjonale og internasjonale artister. Etter å ha opplevd suksess i flere år, flyttet festivalen utendørs i 2007, men møtte økonomiske utfordringer. Til tross for innsamlingsaksjoner og perioder med overskudd, slet festivalen med underskudd fra 2013, og den siste festivalen ble arrangert i 2018. Etter flere økonomiske problemer ble festivalens aksjeselskap oppløst i 2022, og Rjukan Rockfestival ble avsluttet.

 Rockprisen 
Rockprisen var en årlig pris som ble delt  ut av Rjukan Rockforum på Rjukan Rockfestival. Rockprisen gikk  til utøvere som gjennom lengre tid har backet eller satt norsk rock på kartet nasjonalt og internasjonalt. Kriteriet er at mottakeren har bidratt vesentlig til norsk kvalitetsrock gjennom en årrekke, og på denne måten har bidratt til å spre norsk rocks selvtillit, og til å øke norsk rocks ry utover landets grenser. Prisen er et stort gullinnrammet diplom, som ble overrakt av festivalsjefen under festivalen. 

 Mottakere 

 2002: TNT
 2003: Stage Dolls
 2004: Mercury Motors
 2005: «Wild» Willy Bendiksen
 2006: Andrej Nebb
 2007: 120 Days
 2008: Ida Maria
 2009: Jørn Lande
 2010: DumDum Boys
 2011: Raga Rockers
 2012: Atle Pettersen
 2013: Turboneger
 2014: Frank Nielsen
 2015: Åge Aleksandersen
 2016: Kristopher Schau
 2017: Halvor Rollag (Backet Madcon på festivalen)
 2018: Tobias Ørnes Andersen

Eksterne lenker
 (Nedlagt 2019)

Kategori:Musikkfestivaler i Telemark
Kategori:Rjukan
Kategori:Repeterende arrangementer etablert i 2000
Kategori:Kultur i Tinn